To LAV-25 fra 2nd Light Armored Reconnaissance Battalion ved US Marine Corps kjører på offentlig vei blant sivile ved Sørreisa under Cold Response 2014.
Daværende forsvarsminister Ine Marie Eriksen Søreide sammen med generalmajor Rune Jakobsen og brigadesjef for Brigade Nord Eldar Berli besøker styrker fra Vertslandstøttebataljonen og US Marine Corps under ledelse av oberstløytnant Justin Ansel (til høyre) i Nord-Trøndelag under Cold Response 2016.
Skip fra Standing NATO Mine Countermeasures Group 1 (SNMCMG1) i Geirangerfjorden under Cold Response 9. mars 2022. Foto: US Navy
**Cold Response** (**CR**) er norskarrangerte, multinasjonale militærøvelser arrangert i 2006, 2007, 2009, 2010, 2012, 2014, 2016 og 2022. I 2024 ble navnet endret til Nordic Response, etter Finland ble medlem av NATO, og Sverige ble assosiert.

Cold Response var planlagt også i 2008, men ble avlyst på grunn av økonomiske innsparinger. Cold Response 2009 pågikk fra 16. til 25. mars, mens Cold Response 2010 pågikk fra 17. februar til 4. mars med 14 deltakende land.

I 2011 ble det arrangert en mindre vinterøvelse med navnet *Cold Challenge* i perioden 20. til 30. mars. Storbritannia deltok med en helikopterskvadron, Sverige deltok med ett jegerkompani, mens Tyskland og Nederland bare deltok med fremskutte kommandoplasser.

I 2012 foregikk øvelsen mellom 12. og 21. mars. Cold Response 2016 ble holdt i mars. I 2018 ble Cold Response erstattet av den større øvelsen Trident Juncture.

Cold Response 2020 ble avbrutt og avlyst dagen før selve feltøvelsen skulle starte på grunn av koronapandemien.

Ulykker
-------

Øvelsen i 2006 er kjent for dødsulykken som kostet to soldater fra Telemark bataljon livet da en Leopard 2 stridsvogn gikk gjennom isen på Veggfjellet. Det ble senere delt ut Forsvarets medalje for edel dåd i forbindelse med redningsforsøket av de forulykkede. To norske soldater mistet livet da en stridsvogn fra Telemark bataljon gikk gjennom isen i et myrvann under Cold Response 2006.

Den 15. mars 2012 ble det norske C-130J-30 Hercules-flyet «Siv» (5630) meldt uteblitt fra Kiruna da det ikke ankom etter planen på sin flyvning fra Evenes. Siste radarkontakt var kl. 14.55 80 km vest for Kiruna, nær Kebnekaise. Flyet var med på militærøvelsen, og hadde fem personer om bord under denne flyvningen. Luftforsvaret satte de tre andre C-130J-30 flyene på bakken. Se også flyulykken på Kebnekaise.

På øvelsen i 2016 døde en person da «et pansret kjøretøy fra Forsvaret kolliderte med en sivilbil».

Under øvelsen 18. mars 2022 ble et fly av typen MV-22B Osprey fra United States Marine Corps meldt savnet. Hovedredningssentralen bekreftet at flyet var funnet styrtet i Gråtådalen i Beiarn kommune i Nordland, men politi og redningsmannskap måtte ta seg inn i området via bakken grunnet værfoholdene. Flyet var på vei tilbake til Bodø, der det var stasjonert, da det styrtet. De fire om bord mistet livet.

Referanser
----------

1. ↑  «B52 bombefly kommer for å øve i Trøndelag». *Trønder-Avisa*. 4. januar 2016. Arkivert fra originalen 12. januar 2016. Besøkt 5. januar 2016.
2. ↑  Kristensen, Thomas Fredrik (10. mars 2022). «(+) NATO-øvelsen i Bodø og resten av landet: Dette må du være obs på». *Avisa Nordland* **(norsk)**. Besøkt 10. mars 2022.
3. ↑  «– Vi bør være bekymret». *Tu.no*. Teknisk Ukeblad. 4. mars 2024.
4. ↑  «Mens major Haakon kriger i Troms». *Aftenposten*. 5. mars 2008. s. 4.
5. ↑  «ØVELSE COLD CHALLENGE 2011» (PDF). www.salangen.kommune.no. 19. januar 2011. Arkivert fra originalen (PDF) 7. mars 2016. Besøkt 4. mars 2016.
6. ↑  Andrea Rognstrand, Svein Arstad og Louise Thommessen (11. mars 2020). «Cold Response er avlyst». *Forsvarets forum*. Besøkt 10. mars 2022. «Ledelsen i Forsvaret har i dag avgjort at den store internasjonale militærøvelsen Cold Response skal avsluttes. Det skjer på grunn av koronavirus.»
7. ↑  «Området var undersøkt». *Aftenposten*. 18. mars 2006. s. 4.
8. ↑  «Stridsvogn gjennom isen». *Aftenposten*. 17. mars 2006. Arkivert fra originalen 8. mars 2016. Besøkt 10. mars 2022. «To 21 år gamle soldater mistet livet da en stridsvogn fra Telemark bataljon gikk gjennom isen i et myrvann på Veggfjell i Nordland sent torsdag kveld.»
9. ↑  «Pressen fikk være med på tur med flyet i august 2010». *Aftenposten*. 16. mars 2012. Besøkt 16. mars 2012.
10. ↑  «Norsk militærfly savnet i Sverige». NRK. 15. mars 2012. Besøkt 15. mars 2012.
11. ↑  «Norsk Hercules-fly savnet». *Forsvarets forum*. 15. mars 2012. Besøkt 15. mars 2012.
12. ↑  Nilsen, Petter Moen (7. mars 2016). «Kongen: – Jeg synes det er veldig leit». *NRK*. Besøkt 10. mars 2022.
13. ↑  «Amerikansk Nato-fly styrtet i fjellet i Nordland». VG. 18. mars 2022. Besøkt 18. mars 2022.
14. ↑  NRK (24. mars 2022). «Flyet var ikke på militært oppdrag». *NRK*. Besøkt 24. mars 2022.

Eksterne lenker
---------------

* (en) Cold Response – kategori av bilder, video eller lyd på Commons